Document ID: /roh_data/filtered/fineweb-2-filterrobots_roh.jsonl.gz/50013

Las pistas en il territori da skis a Mustér n’èran ils ultims onns era durant ils dis da Nadal betg fullanadas. Ma ils ultims onns ha quai dà pliras midadas. Uschia ha il possessur ed investider Marcus Weber realisà a la staziun da val da las pendicularas il resort Catrina cun ina capacitad da passa 600 persunas. Era vegnida realisada è ina nova cabina da Sedrun en il territori da skis da Mustér. Tut quai fa ch’i ha dapli persunas che van cun skis sin las pistas.
Las pendicularas dovra dapli giasts
Per ils blers dumandads èsi cler ch’i dovra dapli giasts per pudair surviver. Ma tuttina sajan ils indigens in zic trumpads, di in skiunz. Per el saja cler ch’i dovria dapli engaschi dal persunal per porscher a tuts ina experientscha optimala e lura saja la chapientscha per colonnas u per dapli persunas sin pista era avant maun, era tar las persunas indigenas.
Il schaner hai pistas vidas
Sco in dals scolasts da skis ha ditg saja per ils indigens adina da memia persunas sin pista, quels duajan alura vegnir il schaner. Lura possian ins giudair quasi sulet las pistas, e quai vegnia era restar uschia. Perquai hajan las bleras persunas era chapientscha ch’i haja dapli glieud sin pista sur ils firads da Nadal.
RR actualitad 17:00